inder manieren hier na volghen Te weten yerst dat de voirs
jan meys gehouden sal sijn den muer staen opde scaeldie achter
de cokene der voirs kynderen omtrent vive ende eenen halven
voete verreoirts sall doen metsen ter straten weert totten egghe
vand mure der cokenen voirs steens dick reys comen vanden
selven egghe ten erve wert des voirs jans meys welcke
lingde van vijff ende eene halven voeten muers den voirs
ptien gelijck toebehoiren sall Item es hue uutsprake dat
de voirs jan tsijnen coste sall doen afbreken den muer van
onder tot boven van zijnre kelder ende camere voirs staen neven
de goote ligghen tusschen den selven kelder ende came ende
der cokenen metter scouwen aldair toebehoiren den kynderen
gyntens voirs comen totter scaeldien des voirs jans meys ter
straten wert ende dat gedaen in ende opden selven muer
vander voirs cokenen varen met balcken ende die niet anckers
vestighen ende dairop metsen alsoe hooghe alst hem sall gelieve
Behalven wes hij dair inne brect oft doen breken wederome
tsijnen coste sall doen reperen welcken muer alsoe gemaect sijnde
tusschen den voirs ptien gemeyn sal sijn alsoe verre als desselfs
jans meys huys ende kelder voirs nu steets van dan voirtane
ende van hen ende hueren nacomen besitters vanden voirs gronden
gehouden wordden in goeden state te gelijcken costen mair des
sall de voirs jan gehouden sijn de scouwe vanden zeetel opwts
staen inde coken voirs der voirs kynderen tzijnen coste afte
breken ende die wederome te doen metsen inden selven muer
dair die nu steet ende die stoffe dairaf comen sall hij dair
toe te baten hebben Behalven oftmen bevonde dat den zetele
vander selver scouwen niet sterck genocth en ware ome die
scouwe te draghen dat die de voirs kynderen te hueren coste
selen doen reperen Ende des voirs steet voldaen sijnde sal de
voirs jan meys den osiendrup coulen vanden dake der cokenen
voirs vanden voirs kynderen gpntens gehouden sijn vore hem
ende zijnen nacomel als vore te leyden op sijn erve ende tdack
dat hij vander cokenen der voirs kynderen oebroken sall hebben
toe te makene zijnen coste ende all des voirs steet conder
argelist cor nausuydere vynck aug ii